**Indokolás**

**Sorkikápolna Község Önkormányzata Képviselő-testületének**

**…./2020. (VIII. …..) önkormányzati rendelettervezethez**

**a falugondnoki szolgáltatásról**

A Vas Megyei Kormányhivatal Gyámügyi és Igazságügyi Főosztály Szociális és Gyámügyi Osztálya, mint működtetést engedélyező szerv a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Korm. rendelet alapján 2020. július 21. napján ellenőrzést tartott Sorkikápolna Község Önkormányzat fenntartásában működő falugondnoki szolgáltatás működése ügyében.

Az ellenőrzés során felmerült, hogy szükséges lenne a Sorkikápolna Község Önkormányzatának Képviselő-testülete a falugondnoki szolgáltatásról szóló 2/2010. (II. 7.) önkormányzati rendeletét felülvizsgálnia, tekintettel arra, hogy szükséges az önkormányzati rendelet új jogszabályi környezethez való igazítása, annak való megfeleltetése.

Ennek megfelelően felülvizsgáltuk a 2/2010. (II. 7.) önkormányzati rendeletet, mely alapján a jelentős módosításokra tekintettel szükséges új önkormányzati rendelet megalkotása és a 2/2010. (II. 7.) önkormányzati rendelet hatályon kívül helyezése.

## A fentiekre tekintettel a falugondnoki szolgáltatásról szóló önkormányzati rendelettervezetet az alábbiakban terjesztem a Tisztelt Képviselő-testület elé.

Sorkikápolna, 2020. augusztus 18.

|  |  |
| --- | --- |
| **Mező Gábor**polgármester sk. | **Dr. Varga Krisztina**jegyző sk.  |